text: Påsat brand i Fredericia 
  28 januar 2012 kl. 09.46
  Påsat brand førte til evakuering af beboere i 17 lejligheder
  17 lejligheder i en beboelsesejendom i Fredericia blev lørdag morgen evakueret, fordi der udbrød brand i butikken Sengehuset, skriver Fredericia Dagblads netavis. 
  Ifølge vagtchefen hos Sydøstjyllands Politi er der ingen tvivl om, at branden er påsat, fordi en del brandbart materiale var stablet sammen udenfor butikken. 
  Politiet efterlyser vidner, der har bemærket noget aktivitet omkring området ved banegården tidligt lørdag morgen. 
  Sengehuset ligger lige over for Banegården i Frederica.
  